સોલા ભાગવત વિદ્યાપીઠના ભાગવત ઋષિએ કહ્યું કે, અન્નકૂટ પ્રથા ગોવર્ધન પૂજા કે યાગ સાથે શરુ થઈ હતી. ભાગવત પુરાણ અનુસાર જયાં ભગવાન શ્રીકૃષ્ણ ગોવર્ધન પર્વતની આરાધના માટે સ્થાનિક અનાજ અને અન્ય સામગ્રીઓ ધરાવે છે ત્યારથી જ આ પ્રથા શરુ થઈ હોવાનું મનાય છે. જો કે હાલમાં પણ ભગવાનને સર્વસ્વ આપ્યાનો આભાર પ્રગટ કરવા માટે જ આ પ્રથા ચાલી રહી છે. તેમજ અન્નકૂટમાં બનતી વસ્તુઓ પણ ઓછાવત્તા પ્રમાણમાં સમાન જ રહી છે.